《同戴朝宾姚在质登壶公山》
明代·佘翔

太守风流谢永嘉，开山独爱白云斜。携来彭泽先生酒，醉杀天云二女花。

拄杖孤峰低日月，挥毫五色散烟霞。应悲城郭多生事，欲驾仙人白鹿车。

作者简介：福建莆田人，字宗汉，号凤云。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。